***Helter i Telemark*** er en britisk film fra 1965 i regi av Anthony Mann som er løselig basert på Vemork-aksjonen som fant sted i Telemark i 1943 under den andre verdenskrig. Filmen hadde verdenspremiere i London 23. november 1965 og Norges-premiere på Colosseum kino i Oslo 11. desember 1965.

Michael Douglas var med som regi-assistent på innspillingen, faren hadde hovedrollen.

Den samme historien var også grunnlaget for den langt mer etterettelige norsk-franske filmen *Kampen om tungtvannet* fra 1948 og inngikk også i TV-miniserien *A Man Called Intrepid* fra 1979.

Handling
--------

Den norske motstandsbevegelsen ønsker å sabotere Norsk Hydro sitt anlegg i Rjukan, Telemark, som de tror nazistene bruker til å produsere tungtvann, som kan brukes til fremstilling av en atombombe. Rolf Pedersen (spilt av Kirk Douglas) er en norsk fysikk-professor som egentlig ikke ønsket å delta i krigen. Men snart blir dratt inn i kampen, på grunn av den lokale motstandslederen Knut Straud (basert på Knut Haukelid, i filmen portrettert av Richard Harris).

De sniker seg begge ut av Norge på et dampskip til Storbritannia, for å levere mikrofilm med informasjon om vannkraftverket til britene. Deretter returnerer de til Norge med fallskjerm, for å planlegge et kommando-raid mot Vemork-anlegget. Men et britisk fly, som frakter medlemmer av Royal Engineers, for å gjennomføre raidet blir skutt ned over Norge av tyske soldater.

Så Pedersen og Straud må lede en liten styrke norske sabotører inn på anlegget. Raidet er vellykket, men tyskerne klarer snart å reparere alt det ødelagt utstyret. Tyskerne planlegger deretter å sende alt tungtvannet til Tyskland, så Pedersen og Straud må forsøke å sabotere en ferje som tyskerne planlegger å bruke til frakten.

Medvirkende
-----------

| Skuespiller | Rolle |
| --- | --- |
| Kirk Douglas | Professor Rolf Pedersen |
| Richard Harris | Knut Straud |
| Ulla Jacobsson | Anna Pedersen |
| Michael Redgrave | Onkel |
| David Weston | Arne |
| Sebastian Breaks | Gunnar |
| John Golightly | Freddy |
| Anton Diffring | Major Frick |

Se også
-------

* *Kampen om tungtvannet* (TV-serie)

Referanser
----------

1. ↑  *Aftenposten, 20. november 1965, side 3*
2. ↑  Bakkebø, Stine Hansen (17. februar 2009). «Da Hollywood inntok Rjukan». *NRK*. Den unge Michael Douglas ville helst jobbe bak kamera. Da filmen, "Heroes of Telemark", ble spilt inn var Michael regiassistent. Besøkt 1. august 2019.

Eksterne lenker
---------------

* (en) *Helter i Telemark* på Internet Movie Database Rediger på Wikidata

* (no) *Helter i Telemark* hos Filmfront Rediger på Wikidata

* (sv) *Helter i Telemark* i Svensk Filmdatabas Rediger på Wikidata

* (da) *Helter i Telemark* i Danmark Nationale Filminstitut Rediger på Wikidata

* (en) *Helter i Telemark* på AllMovie Rediger på Wikidata

* (fr) *Helter i Telemark* på Allociné Rediger på Wikidata

* (nl) *Helter i Telemark* på MovieMeter Rediger på Wikidata

* (en) *Helter i Telemark* på Turner Classic Movies Rediger på Wikidata

* (en) *Helter i Telemark* på American Film Institute Rediger på Wikidata

* (en) *Helter i Telemark* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |